Eile hommikul ärkasime kell 6:20 üles. Olime muidugi unised. Toppisime siis viimased toiduasjad kottidesse, otsustasime siiski ka lühikesed püksid kaasa võtta ja segasime kokku oma joogid. Viimased asjad pakitud, astusime õue. Kell 7:03 väljus rong Balti jaamast. Sõitu oli umbes tund aega. Rong hilines Aegviitu ligi kümme  minutit. Rongilt maha minnes hakkasime siis kaart käes ja kompass kaelas astuma. Esimene kolmandik teest olime Lauraga koguaeg arvamusel, et nüüd oleme küll valel teel. Viimaks aga jõudsime Ännijärve juurde ja olime siiski õigel teel :) Ännijärve juures oli ka meie esimene pikem peatus. Muidugi pidime sealgi ringi kargama, et sääsed meid üleni ära ei sööks.